సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘మహానటి’ స్పూర్తితో ఎన్టీఆర్ ‘మహానటుడు’?
తెలుగు సినిమా హిస్టరీలో మొట్టమొదటి బయోపిక్ మూవీ ‘మహానటి’ చిత్రానికి తిరుగులేని విజయాన్ని అందించారు తెలుగు ప్రేక్షకులు.
Samayam Telugu | Updated:
May 15, 2018, 12:28PM IST
తెలుగు సినిమా హిస్టరీలో మొట్టమొదటి బయోపిక్ మూవీ ‘మహానటి’ చిత్రానికి తిరుగులేని విజయాన్ని అందించారు తెలుగు ప్రేక్షకులు. చాలా ఏళ్లుగా ఎందరో అగ్రదర్శకులకు సాధ్యం కాని ఫీట్‌ను ‘మహానటి’ రూపంలో సాధ్యం చేసి చూపారు యువ దర్శకుడు నాగ్ అశ్విన్. వైజయంతి మూవీస్ సమర్పణలో స్వప్న సినిమా పతాకంపై అశ్వనీదత్ కుమార్తెలు స్వప్న, ప్రియాంక దత్‌లు నిర్మించారు.
లాంగ్ గ్యాప్ తరువాత వైజయంతీ బ్యానర్‌లో వచ్చిన ‘మహానటి’ మూవీ ఇచ్చిన స్పూర్తితో మరిన్ని చిత్రాలను చేసేందుకు సన్నాహాలు చేస్తున్నారు నిర్మాత అశ్వనీదత్. నిజానికి గతంలో వైజయంతీ మూవీస్ బ్యానర్‌లో వచ్చిన చిత్రాలు తెలుగు సినిమా పరిశ్రమలో ట్రెండ్ సెట్టర్స్ అనే చెప్పాలి. 1975లో ఎన్టీఆర్ ‘ఎదురులేని మనిషి’తో ప్రారంభమైన వైజయంతీ మూవీస్ ప్రస్థానం.. యుగపురషుడు, అగ్నిపర్వతం, ఆఖరి పోరాటం, జగదేక వీరుడ అతిలోక సుందరి, చూడాలని ఉంది, రాజకుమారుడు, స్టూడెంట్ నెం. 1, ఇంద్ర, చిరుత లాంటి ఎన్నో విజయవంతమైన చిత్రాలను నిర్మించారు.
ఇక జూనియర్ ఎన్టీఆర్‌ను ‘స్టూడెంట్ నెం.1’, మహేష్ బాబును ‘రాజకుమారుడు’, రామ్ చరణ్ తేజ్‌ను ‘చిరుత’ చిత్రాలతో వెండితెరకు పరిచయం అయ్యింది కూడా ఇదే బ్యానర్‌లో. అయితే ఇంద్ర సినిమా తరువాత ఈ బ్యానర్‌ను వరుస పరాజయాలు వెంటాడాయి. బాలు, జై చిరంజీవ, సైనికుడు, కంత్రి, శక్తి చిత్రాలు భారీ బడ్జెట్‌తో నిర్మించినప్పటికీ ఆశించిన స్థాయి విజయాలను అందుకోలేక పోవడంతో పుంజుకునేందుకు సరైన సమయం కోసం ఎదురు చేస్తున్న వైజయంతీ బ్యానర్‌కు ‘మహానటి’ రూపంలో పెద్ద సక్సెస్‌ను అందుకుంది.